按察副使。祖父冯惟敏，嘉靖举人，散曲名家。父冯子升。少从叔父贞静先生学，为文超然颖脱。万历二十二年甲午举于乡，二十三年（1595年）乙未科联捷进士，授湖广茶陵知州，调山西泽州，迁户部贵州司员外郎，出监税两浙、漕运粮，独先完，还京，疏陈商民疾苦，司农赵世卿深器之。晋云南司郎中，督京粮，尽剔夙弊，以母病请告就家。升晋中参政，丁内外艰，服阕，补湖南，临行辞部，冢宰郑公诧曰：此君巖巖可当要地也。遂调开原，以病归。里居十余年，以文史自乐，卧起与俱，絶口不言仕宦，一时高之。子冯士偁，负才名，以恩拔入太学。